

**ΕΘΝΙΚΟ ΚΑΙ ΚΑΠΟΔΙΣΤΡΙΑΚΟ ΠΑΝΕΠΙΣΤΗΜΙΟ ΑΘΗΝΩΝ ΤΜΗΜΑ ΟΙΚΟΝΟΜΙΚΩΝ ΕΠΙΣΤΗΜΩΝ**

ΠΡΟΓΡΑΜΜΑ ΜΕΤΑΠΤΥΧΙΑΚΩΝ ΣΠΟΥΔΩΝ «ΕΦΑΡΜΟΣΜΕΝΗΣ ΟΙΚΟΝΟΜΙΚΗΣ ΚΑΙ ΧΡΗΜΑΤΟΟΙΚΟΝΟΜΙΚΗΣ»

ΚΑΤΕΥΘΥΝΣΗ

## «ΔΙΟΙΚΗΣΗ, ΑΝΑΛΥΤΙΚΗ ΚΑΙ ΠΛΗΡΟΦΟΡΙΑΚΑ ΣΥΣΤΗΜΑΤΑ ΕΠΙΧΕΙΡΗΣΕΩΝ»

Master of Science in

Business Administration, Analytics and Information Systems

**Macroeconomics**

**Assignment 1**

**Κωνσταντίνος Κουτσομπίνας**

Αθήνα 07/12/2024

Θέμα 1.

Σχολιάστε την απάντηση που θα δίνατε στην παρακάτω ερώτηση σχολιάζοντας τα όσα αναφέρονται στην παρακάτω ενδεικτική απάντηση. Η απάντησή σας να κυμανθεί αυστηρά μεταξύ 400 και 500 λέξεων.

Ερώτηση: Συζητήστε πώς ο πληθωρισμός επηρεάζει τη σχέση μεταξύ ονομαστικών και πραγματικών μισθών στη βραχυχρόνια και μακροχρόνια περίοδο. Αναλύστε πώς οι αλλαγές στον πληθωρισμό επηρεάζουν τους εργαζόμενους και τις επιχειρήσεις, λαμβάνοντας υπόψη διάφορες οικονομικές συνθήκες.

Ενδεικτική απάντηση: Ο πληθωρισμός επηρεάζει τη σχέση μεταξύ ονομαστικών και πραγματικών μισθών, αλλά αυτή η επίδραση είναι συχνά υπερτιμημένη. Στη βραχυχρόνια περίοδο, ο πληθωρισμός μπορεί να φαίνεται να μειώνει τους πραγματικούς μισθούς, αλλά στην πράξη, οι επιχειρήσεις συχνά προσαρμόζουν ταχύτατα τους ονομαστικούς μισθούς προς τα πάνω, διατηρώντας έτσι την αγοραστική δύναμη των εργαζομένων. Στη μακροχρόνια περίοδο, ο πληθωρισμός συνήθως σταθεροποιείται σε ένα χαμηλότερο επίπεδο, και έτσι οι επιδράσεις του στους μισθούς είναι περιορισμένες. Οι επιχειρήσεις σπάνια χρειάζεται να αναθεωρούν τις στρατηγικές τους λόγω πληθωρισμού, καθώς οι μεταβολές στον πληθωρισμό δεν επηρεάζουν σημαντικά τις αποφάσεις για τους μισθούς ή τις επενδύσεις.

Η ενδεικτική απάντηση που δίνεται, παρουσιάζει μία υπεραπλουστευμένη άποψη πάνω στο θέμα του πληθωρισμού. Αναφέρει ότι η επιρροή του πληθωρισμού στους πραγματικούς μισθούς είναι υπερεκτιμημένη. Αυτό είναι εν μέρει σωστό , καθώς σε μακροχρόνια οπτική , οι πραγματικοί μισθοί παραμένουν σχετικά σταθεροί, ωστόσο σε βραχυχρόνια περίοδο ο πληθωρισμός έχει σημαντική επιρροή στους πραγματικούς μισθούς , στις αποφάσεις και την οικονομική πολιτική των επιχειρήσεων και στη συμπεριφορά των καταναλωτών. Τα μέλη της οικονομίας οφείλουν να λάβουν τις σωστές αποφάσεις ώστε να αντιμετωπίσουν τα αποτελέσματα του πληθωρισμού , να προσαρμοστούν σε αυτόν , και να επανέλθει η ισορροπία.

Στη βραχυχρόνια περίοδο, η απάντηση υποστηρίζει ότι στην πράξη ο πληθωρισμός δεν έχει μεγάλη επιρροή στους μισθούς , καθώς οι επιχειρήσεις προσαρμόζονται ταχύτατα σε αυτόν. Στην πραγματικότητα όμως στη βραχυχρόνια περίοδο συχνά παρατηρείται ακαμψία και η προσαρμογή της επιχείρησης , τις περισσότερες φορές δεν μπορεί να είναι τόσο γρήγορη. Η ταχύτητα με την οποία η επιχείρηση αλλάζει τους μισθούς των εργαζομένων επηρεάζεται από πολλούς παράγοντες, όπως η πολιτική και η γραφειοκρατία (συμβόλαια , συμβάσεις εργασίας), η διαπραγματευτική δύναμη των εργαζομένων, τα συνδικάτα, και η γενική οικονομική κατάσταση. Ιδιαίτερα σε περιόδους κρίσης (π.χ. περίοδος πολέμου , περίοδος οικονομικής κρίσης , περίοδος με πολύ υψηλή ανεργία) , η προσαρμογή στον πληθωρισμό μπορεί να είναι σημαντικά αργή.

A graph on a screen

Description automatically generatedΣτην μακροχρόνια περίοδο η προσαρμοστικότητα είναι σαφώς μεγαλύτερη και, όπως αναφέραμε, ισχύει ότι οι πραγματικοί μισθοί παρατηρείται να διατηρούν μια σχετική σταθερότητα και να προσαρμόζονται στον πληθωρισμό, όπως βλέπουμε και στο παρακάτω διάγραμμα.

Επιπρόσθετα η απάντηση αναφέρει ότι ‘Οι επιχειρήσεις σπάνια χρειάζεται να αναθεωρούν τις στρατηγικές τους λόγω πληθωρισμού, καθώς οι μεταβολές στον πληθωρισμό δεν επηρεάζουν σημαντικά τις αποφάσεις για τους μισθούς ή τις επενδύσεις’. Αυτή η άποψη είναι λανθασμένη καθώς ο πληθωρισμός είναι καθοριστικός παράγοντας στις αποφάσεις της επιχείρησης. Για παράδειγμα συχνά αντιμετωπίζεται με την αύξηση των επιτοκίων με σκοπό την μείωση των επενδύσεων . Η κεντρική τράπεζα επιδιώκει να μειώσει τις επενδύσεις , με σκοπό να μειωθεί η καταναλωτική δύναμη, και να ελεγχθεί η αυξανόμενη ζήτηση. Αυτό έχει ως αποτέλεσμα η επιχείρηση να μειώνει τις επενδύσεις της , και συνεπώς να οδηγείται σε μία αμυντική στάση όπου προσπαθεί να μειώσει τα έξοδά της, προκειμένου να ευνοήσει το κέρδος της . Αυτό έχει επίσης ως συνέπεια να κάνει περικοπές σε έξοδα , με μείωση μισθών η ακόμα και με μείωση του εργατικού της δυναμικού.

Εν κατακλείδι , η ενδεικτική απάντηση είναι υπεραπλουστευμένη και αντιμετωπίζει τον πληθωρισμό με αρκετά λιγότερη σημαντικότητα από όση του αρμόζει . Ο πληθωρισμός επηρεάζει σημαντικά την δραστηριότητα των επιχειρήσεων και την επιχειρηματική στρατηγική, καθώς και τη σχέση μεταξύ ονομαστικών και πραγματικών μισθών στην βραχυχρόνια περίοδο. Ωστόσο είναι αληθές ότι μακροχρόνια οι πραγματικοί μισθοί παρουσιάζουν σταθερότητα , η οποία όμως δεν επέρχεται άκοπα , αλλά είναι αποτέλεσμα σωστής πολιτικοοικονομικής αντιμετώπισης .

Θέμα 2.

Με βάση τη νεοκλασική θεωρία της διανομής και το υπόδειγμα της αγοράς δανειακών κεφαλαίων, πώς θα αξιολογούσατε τον ρόλο του πραγματικού επιτοκίου ως εργαλείου για τη σταθεροποίηση της οικονομίας σε περιόδους υψηλού πληθωρισμού; Συζητήστε πώς η προσαρμογή του επιτοκίου μπορεί να επηρεάσει τη ζήτηση για επενδύσεις, την αποταμίευση και τη συνολική οικονομική δραστηριότητα, λαμβάνοντας υπόψη τη συμπεριφορά των επιχειρήσεων και των καταναλωτών. (Η απάντησή σας να είναι αυστηρά μεταξύ 400 και 500 λέξεων).

A diagram of a function

Description automatically generated

Με βάση τη νεοκλασική θεωρία της διανομής και το υπόδειγμα της αγοράς δανειακών κεφαλαίων το πραγματικό επιτόκιο είναι ένα σημαντικό εργαλείο των οικονομιών για την καταπολέμηση του πληθωρισμού. Ο πληθωρισμός οδηγεί σε υπερβολική αύξηση του επιπέδου των τιμών. Οι κεντρικές τράπεζες για να αντιμετωπίσουν αυτή την υπερβολική αύξηση χρησιμοποιούν το πραγματικό επιτόκιο.

Οι επενδύσεις των καταναλωτών και των επιχειρήσεων , έχουν αρνητική σχέση με το πραγματικό επιτόκιο.

Όπως φαίνεται και στο παραπάνω διάγραμμα οι επενδύσεις είναι εξαρτώμενες του πραγματικού επιτοκίου. Η αύξηση του επιτοκίου καθιστά τον δανεισμό «ακριβότερο» και συνεπώς για τις επιχειρήσεις και τα νοικοκυριά , οι επενδύσεις που πραγματοποιούνται με δανειακά κεφάλαια γίνονται λιγότερο ελκυστικές, καθώς μεγαλύτερο πραγματικό επιτόκιο , σημαίνει μεγαλύτερο κόστος ευκαιρίας στον δανεισμό κεφαλαίου. Συνεπώς οι τράπεζες αυξάνοντας το r μειώνουν το I(r) , και ως αποτέλεσμα μειώνεται η επιχειρηματική και η παραγωγική δραστηριότητα.

Η εθνική αποταμίευση , δεν εξαρτάται από το r ,όπως φαίνεται και από τον τύπο S = Y - C – G και από το διάγραμμα (η καμπύλη του S είναι κατακόρυφη) . Επομένως όταν αρχικά αυξάνεται το επιτόκιο η αποταμίευση δεν επηρεάζεται , και συνεπώς ισχύει I < S (εφόσον το S παραμένει σταθερό και το Ι μετακινείται κατά μήκος της καμπύλης προς τα δεξιά) . Ωστόσο , όπως προαναφέραμε , αύξηση του r συνεπάγεται μείωση των επενδύσεων και,

κατ’ επέκταση μείωση της παραγωγικότητας , δηλαδή μείωση του συνολικού παραγόμενου προϊόντος. Ως αποτέλεσμα λοιπόν έχουμε μείωση του Y το οποίο επηρεάζει την εθνική αποταμίευση , μειώνοντας το S και επαναφέροντας την ισορροπία επενδύσεων – αποταμίευσης .

Άμεση συνέπεια αυτής της μείωσης της οικονομικής δραστηριότητας , είναι ο περιορισμός της αυξημένης ζήτησης , που οδηγεί σε επαναφορά των τιμών του πληθωρισμού σε επιθυμητά επίπεδα. Η παραγωγικότητα των επιχειρήσεων και το συνολικό προϊόν μειώνεται και συνεπώς η ταχύτητα κίνησης του χρήματος και των εμπορικών συναλλαγών ελαττώνεται . Ωστόσο είναι σημαντικό να υπάρχει μέτρο στην αντιμετώπιση του πληθωρισμού , ώστε να μην οδηγηθεί η οικονομία σε μία μακροχρόνια περίοδο χαμηλής παραγωγικότητας , και υπολειτουργίας της οικονομίας, καθώς και σε μία περίοδο καταστροφική για επιχειρήσεις που βασίζονται σε επενδύσεις με δανειακά κεφάλαια.

Εν κατακλείδι , το πραγματικό επιτόκιο είναι ένα καίριο μέσο αντιμετώπισης του πληθωρισμού , καθώς επιδρά άμεσα στο ρυθμό των επενδύσεων , στην εθνική αποταμίευση , και στην γενικότερη παραγωγική και καταναλωτική δραστηριότητα της οικονομίας. Περιορίζει επομένως την ταχύτητα ροής του χρήματος στην οικονομία και έτσι δρα ως μέσο ελέγχου του υπερπληθωρισμού. Ωστόσο η αντιμετώπιση του πληθωρισμού απαιτεί προσοχή και δεν είναι τόσο απλή όσο παρουσιάζεται , καθώς ο περιορισμός της παραγωγικής δραστηριότητας μίας οικονομίας , μπορεί να αποτελέσει αίτιο που θα οδηγήσει την οικονομία σε περίοδο ύφεσης.